Fritz Brentano

Da Fritz Brentano (* 17. Februär 1840 in Mannem; † 23. August 1914 in Berlin)Siehe: LCCN / Deutsches Lit. Lexikon, 3. Aufl. war en pälzischer Mundartdischder, awwer aa en hochdeitscher Schriftschdeller, Dramadiker, Redagdeer, Reschiseer un SchauschbielerDeitschi Nazionalbiblothek. Soi 1912 erschieneni, reisch illuschdrierdi Gedischdsammlung Schnooke un Schnurre is im kurpälzische Dialekt gschriwwe. Uff Hochdeitsch schdamme aus soiner Feder vor allem humorischdische Gschischde un Schauschbiele.

 Soi Schbrooch 
"Wie ich noch 'n kleener Bu war", schreibd-er in da Vorredd vun soim Gedischtbånd, "do hawe m'r in meiner Vadderschtadt Mannem gradiwwer vun d'r Drachonerkasern, newe emme Metzger gewohnt." Un so sin soi Gedischde nadierlisch uff Månnemerisch Kurpälzisch gschriwwe, so zimmlisch wie ma-s aa hait noch redt. Beim Wort "Rees" hot sisch 1912 wohl noch e äldari Form ghalde ghatt, wie heit noch zum Deil iwwerm Rhoi driwwe. In Månnem un da iwwarische Kurpalz deet ma heit "Reis" saare - also zu-are Faaht, net zum Gedreide (außerdemm gibts hait des Wort "Zugraste"). Bei "Leeder" (also zum nuffschdeige, net zum Schuh mache) zum Beischbiel, hot sisch di alt Form in da Kurpalz heit noch ghalde.

Ånnaraseids hot sisch offensischdlisch schun domols im großschdädtische Dialegd des hochdeitsche "ü" bei einische Wärder oigschlische, wass-es jo eingklisch im gsamde Pälzische net gibt: Brüfung, Dhür, awwer: Schtick, zurick, wietend. Uf da ånner Seit verwendter des "ü" aa als Schdilmiddel, wann jemånd bsunners vornehm dud: "'Ach, wü es doch in düsem Jahr / Wüder einfach himmlich war!'" (Rentier Buttermilch iwwers Reese). Di Iwwerkorregdur vum Pälzische ins Hochdaitsche "himmlich", wie se aa im rischdische Leewe als vorkummt, wann sisch äner Mieh gibt, setzd-er zum selwe Zwegg oi.

Indresånd is soi pälzischi Reschdschreiwung: Des schdajk vokalisierde End-R, wu, noch schdärger wie s "-er" [ɐ] schun als korzes, rischdisches A [a] gschbroche werd, schreibd-er "-'r", wie heit di Schwoowe. Bei uns dageje schreibt ma des heit als "-a". So schreibt ma denn bschdimmde männlische Adiggl, Äzahl, in da Kurpalz als "da" (linggsrhoinisch deed ma "de" saare un schreiwe). Da Brentano schreibt "d'r". Weidere Beischbiele sinn: m'r, schdeht'r, d'rfoor.

Nasale Vokale kennzeischend-er middeme nochfolgende -ñ mit Tilde: meiñ, Añsichte, Weiñ, keeñ, drañ.

 Gedischde uf Pälzisch 
miniatur|hochkant|Gedischdband Schnooke un Schnurre 1912
Da Orginaltidl uffem Buchdeggl is folgender: 
 Schnooke un Schnurre, Luschtige Gedichte in pälzer Mundart vun Fritz Brentano. Mit viel scheene Bilder verziert vun J. Bahr, Paul Wendling, Carl Diel, Otto Lagemann un noch annere Kinschtler, 1912

Do sin 30 Gedischde drin mit de folgende Tidl: 
Die Gans, E ideales Wertschtick, D'r pälzer Duwack, E gutes Beischpiel, D'r versoffne Schreinermeescht'r, Rentier Buttermilch iwwers Reese, Vum Reddehalde, D'r alde Drumbeeder, D'r Fechtbruder, Zweerle Añsichte, E wichtige Brüfung, Die verflixt Dhür, D'r Genügsame, Er hot recht, Dodrum, Recht hot se, Meiñ Dorscht, Meiñ Schatz, D'r Dorflump, E Summerrees, D'r Wolf vum Wolfsberg,  D'r Schtromer, Der "Herr" Vereinsvorschtand (vum Hutmacher un Dischder Gottlieb Brömser), Unser Kinner, Nor rausgewwe!, D'r Flieger, Meiñ Drache, D'r Hannes, Er leid's nit, Uff d'r Kerwe

Schnurr is e Bezeischnung fä e korzi heidare Erzählung odder e luschdisches Gedischt. Rentier (gschbroche [ʁɛnˈtjeː], ausem Frånzesische (dort [ʁɑ̃ˈtjeː] gschbroche), hot ma frieher äner gheiße, wu vun soim ågelegde Geld odder Grundbsidz soviel Oinåhme hot, daßer davu e schäs Lewe fiehre konn.

Als Beischbiel e korzes Gedischt 
 D'r Dorflump 

Die Leit im Ort, die saache all,
Ich wär 'n alder Lump,
Weil ich jetzt schunn seit zwanzig Johr
Nor bettel odder bump.

Doch wißte se, wie ich, warum
Ich uff meim G'schefft nix dhu,
Un bettle odder borge muß,
Do ließ m'r mich in Ruh.

Ich bin 'n Mensch, der schaffe will,
Un in d'r Arweit fix,
Awwer so oft ich's Johr um Johr,
Browier, do is es nix.

Ja, liewer Gott, kann ich d'rfoor,
Wann ich keeñ Arweit finn,
Weil Winters ich Schwimmlehrer un
Summers Schneeschibber bin!

 Werke uf Hochdeitsch 
 Brosa 
 Der Weber von Lyon – Schauschbiel in drei Agde, 1869
 Herr Petermann geht zu Bette – Schwånk mit Gsång in ääm Agd, um 1870
 Allerlei Pech, 1871
 Der türkische Gesandte – Schwånk in ääm Uffzug, 1872
 Das Jagdvergnügen des Herrn Zipfelberger, 1876
 Am Erlenbach, Eine Künstlergeschichte, 1876
 Fahrende Comödianten – Humoresge, 1879
 Etwas Ulk – Humoresge, 1879
 Durchlaucht haben geruht – Luschdschbiel in vier Agde, 1883
 Lenz und Liebe deutscher Dichtkunst, Lyrische Anthologie, Ausgewählt vum Fritz Brentano, 1883
 Der Wilderer, um 1886
 Wuz, Ein vierfüßiges Epos, mit 45 Illuschdrazione vum E. Kneiß, 1890
 Der Schwedenhof – Novell, 1892
 Heitere Geschichten – Deil 1 bis 4, ab 1893
 Im Künstlerheim – Schwånk in ääm Agd, 1896
 Das Rätsel seines Lebens und andere Humoresken, 1898
 Im Felddienst – Milidärdrama, 1898
 In Sachen Purps – Schwånk in drei Agde, um 1900
 Tragikomische Balladen und Romanzen, 1910
 Der Posaunist und andere Humoresken, 1904
 Die Rache des Waldes – Novell, 1908
 Das schlaue Hermännle und andere Humoresken, 1911
 Schnick-Schnack – Humoresge, 1911
 Eine Portion Eis und andere Humoresken, 1912
 Der Prozeßhansel und andere Humoresken, 1913
 Die Liebe des Liberati, eine Künstlergeschichte aus dem vorigen Jahrhundert, 1912
 Schrimmchen und andere lustige Geschichten, 1916
 Lustige Geschichten – Humoresge, 1916
 Heitere Geschichte, 1919
 Baron Pilzchen – Korzgschischt, (unhe Johr)

Di Lischt is ugfähr chronologisch sordiert. Die meischde Johreszahle endschbresche der Erschdausgab, e paa wennische awwer meglischerweis are schbedere UfflaagDi Tidel un Johreszahle beruhe uff-are Indernetreschersch beim Kallsruher Virduelle Kadalog un da Deitsche Nazionalbiblothek.

 Zåmme mit annere Audore 
 Fritz Brentano un J. Keller: Ein Pensionskind – Luschdschbiel in vier Uffzieg, 1883
 Carl Wald un Fritz Brentano: Nur Amerikanisch – Schwånk in vier Uffzieg, 1884
 Anton Oskar Klaußmann un Fritz Brentano: Alfred's Briefwechsel – Schwånk in vier Agde, 1885
 Fritz Brentano un Carl Tellheim: Seine Gewesene – Schwånk in drei Agde, 1895
 Julius Beck un Fritz Brentano: Geniale Kinder – Luschdschbiel in vier Agde, 1887

 Lieder 
 Wiegenliedwww.recmusic.org 
um 1870

Leise, leise weht ihr Lüfte,
  Denn mein Kind, es geht zur Ruh;
Haucht ihm eure Blütendüfte,
  Blumenbalsam haucht ihm zu.

Aber leise, leise sacht:
Schlafe Herzchen, gute Nacht.

Eng'lein, steiget still hernieder,
  Decket sanft mein Kindlein zu;
Flüstert leis' ihm Himmelslieder,
  Wiegt es ein zu süßer Ruh!

Eng'lein, Vöglein, Lüfte sacht!
Herzchen schläft schon, gute Nacht!

Des Lied waa so belibbt, daß-es e gonzi Reih vun Kombonischde vertond hot:
 Carl Laue, 1874
 August Friedrich Martin Klughardt 1875
 Alban Förster 1876
 Bruno Ramann 1876
 Franz Schmidts 1891
 Max Reger 1906

 Kommersbuch 
Des Deitsche Kommersbuch enthält zwee Lieder vum BrentanoMarkomannenwiki: Wunsch; Wo sind die Gesellen alle:
 Wunsch, 1864
 Lasst, Freunde, einen Wunsch mich tun
 Di Melodie dazu is vum Karl Binder (1816-1860), 1853 (urschbringlisch: "Wenn ich einmal der Herrgott wär'").

 Wo sind die Gesellen alle
 Di Melodie dazu schdammt vum Hugo Zuschneid.

 Gedischde 
 Das war ein Wettern und Streiten, 1870
 Heimkehr
 Weihnachten
 Ostern

 Abhåndlung 
 Das Vorstädtische Theater in Berlin, in: Theater-Kalender auf das Jahr 1913, rausgewwe vum Hans Landsberg unn-em Arthur Rundt in Berlin

 Lidaradur 
Quelle
Jürgen Beckmann, Heinz-Jürgen Kliewer (Rausgewwer): Ich redd mein Muddersprooch. Anthologie Pfälzer Mundartliteratur; Saide 13, Pfälzische Verlagsanstalt, Landach/Palz 1997, ISBN: 3-87629-278-6

 Im Netz frei zugänglische Werke vum Fritz Brentano 
 Der Weber von Lyon, 1869 (Internet Archive)
 Julius Beck un Fritz Brentano: Geniale Kinder (Universitäts- und Landesbibliothek Münster)
 Gedischde Heimkehr (deitsch) un Mein Drache (pälzisch) (Projekt Gutenberg)
 Wunsch, Lied (Markomannenwiki)
 Wo sind die Gesellen alle, Lied (Markomannenwiki)
 In der Fremde, Gedischt (www.weihnachtsgedichte.org)
 Weihnachten, Gedischt (www.weihnachtsgedichte.org)
 Ostern, Gedischt (www.ostersprueche.org)
 Harold H. Bender (Rausgewwer): German Short Stories, New York 1917, mid Baron Pilzchen vum Fritz Brentano (Seit 130 – 152) (Internet Archive)

 Åmergunge 

Kategorie:Pälzer Mundardaudore
Kategorie:Monnem